

ს ა ქ ა რ თ ვ ე ლ ო

ქალაქ ქუთაისის მუნიციპალიტეტის საკრებულო

გ ა ნ კ ა რ გ უ ლ ე ბ ა

 326

ქალაქი ქუთაისი 28 ოქტომბერი 2020 წელი

„ქალაქ ქუთაისის მუნიციპალიტეტის ქონების პრივატიზაციისა და

სარგებლობაში გასაცემი ობიექტების გეგმის დამტკიცების შესახებ“

ქალაქ ქუთაისის მუნიციპალიტეტის საკრებულოს 2018 წლის

14 მარტის №61 განკარგულებაში ცვლილების შეტანის თაობაზე

საქართველოს ორგანული კანონის „ადგილობრივი თვითმმართველობის კოდექსი“ 24-ე მუხლის პირველი პუნქტის „ე“ ქვეპუნქტის „ე.დ“ ქვეპუნქტის, საქართველოს ზოგადი ადმინისტრაციული კოდექსის 59-ე მუხლის პირველი პუნქტის, 63-ე მუხლისა და „მუნიციპალიტეტის ქონების პრივატიზების, სარგებლობისა და მართვის უფლებებით გადაცემის, საპრივატიზებო საფასურის, საწყისი საპრივატიზებო საფასურის, ქირის საფასურის, ქირის საწყისი საფასურის განსაზღვრისა და ანგარიშსწორების წესების დამტკიცების შესახებ“ საქართველოს მთავრობის 2014 წლის 8 დეკემბრის №669 დადგენილების 22-ე მუხლის მეორე პუნქტის შესაბამისად:

**მუხლი 1.** შეტანილ იქნეს შემდეგი ცვლილება „ქალაქ ქუთაისის მუნიციპალიტეტის ქონების პრივატიზაციისა და სარგებლობაში გასაცემი ობიექტების გეგმის დამტკიცების შესახებ“ ქალაქ ქუთაისის მუნიციპალიტეტის საკრებულოს 2018 წლის 14 მარტის №61 განკარგულებაში:

1. გასწორდეს პრივატიზაციისა და სარგებლობაში გასაცემი ობიექტების გეგმის დანართში დაშვებული ტექნიკური შეცდომა, კერძოდ, დანართში არსებული N341 პუნქტი შეიცვალოს N374 პუნქტით;

2. პრივატიზაციისა და სარგებლობაში გასაცემი ობიექტების გეგმას დაემატოს N375–377 პუნქტები;

3. ზემოაღნიშნულის გათვალისწინებით, პრივატიზაციისა და სარგებლობაში გასაცემი ობიექტების გეგმის N374–377 პუნქტები ჩამოყალიბდეს თანდართული რედაქციით.

(დანართი განკარგულებას თან ერთვის)

**მუხლი 2.** კონტროლი განკარგულების შესრულებაზე განახორციელოს ქალაქ ქუთაისის მუნიციპალიტეტის საკრებულოს ეკონომიკის, ქონების მართვისა და საქალაქო მეურნეობის კომისიამ.

**მუხლი 3.** განკარგულება შეიძლება გასაჩივრდეს, კანონით დადგენილი წესით, ქუთაისის საქალაქო სასამართლოში (ვ.კუპრაძის ქუჩა №11), მისი გაცნობიდან ერთი თვის ვადაში.

**მუხლი 4.** განკარგულება ძალაში შევიდეს კანონით დადგენილი წესით.

 საკრებულოს თავმჯდომარის მოადგილე,

 საკრებულოს თავმჯდომარის მოვალეობის

 შემსრულებელი ირაკლი შენგელია

ქალაქ ქუთაისის მუნიციპალიტეტის

საკრებულოს 2020 წლის 28 ოქტომბრის

№ 326 განკარგულების დანართი

**ქალაქ ქუთაისის მუნიციპალიტეტის ქონების პრივატიზაციისა და**

**სარგებლობაში გასაცემი ობიექტების გეგმა**

|  |  |  |  |  |  |  |  |
| --- | --- | --- | --- | --- | --- | --- | --- |
| № | ქონების დასახელება | მისამართი | ფართობი(კვ.მ.) | სარეგის­ტრაციო ნომერი | საწყისი საპრივა­ტი­ზებო საფა­სური (ლარი) | აუქციონით განკარგვის ფორმა (პირობით, ან უპირობოდ) | სრული ღირებულების გადახდის სავარაუდო პერიოდი ან/და პერიოდულობა |
| 1 | 2 | 3 | 4 | 5 | 6 | 7 | 8 |
| 374 | არასასოფლო-სამეურნეო დანიშნულების მიწის ნაკვეთი | ქალაქი ქუთაისი, სულხან–საბას გამზირის მე-2 ჩიხი | 175.0 კვ.მ. | 03.05.27.349 | 32.0 (1 კვ.მ.) | უპირობო | ნასყიდობის ხელშეკრულების გაფორმებიდან 15 კალენდარული დღის ვადაში |
| 375 | არასასოფლო-სამეურნეო დანიშნულების მიწის ნაკვეთი | ქალაქი ქუთაისი, ბუკიას ქუჩა N7-ის მიმდებარედ | 24.0 კვ.მ. | 03.01.24.938 | 44.0 (1 კვ.მ.) | უპირობო | ნასყიდობის ხელშეკრულების გაფორმებიდან 15 კალენდარული დღის ვადაში |
| 376 | არასასოფლო-სამეურნეო დანიშნულების მიწის ნაკვეთი | ქალაქი ქუთაისი, რევაზ თაბუკაშვილის ქუჩა N100-ის აღმოსავლეთით | 786.0 კვ.მ. | 03.05.23.679 | 32.0 (1 კვ.მ.) | უპირობო | ნასყიდობის ხელშეკრულების გაფორმებიდან 15 კალენდარული დღის ვადაში |
| 377 | არასასოფლო-სამეურნეო დანიშნულების მიწის ნაკვეთი | ქალაქი ქუთაისი, დავით და კონსტანტინეს ქუჩა N32-ის სამხრეთით | 245.0 კვ.მ. | 03.02.24.497 | 190.0 (1 კვ.მ.) | უპირობო | ნასყიდობის ხელშეკრულების გაფორმებიდან 15 კალენდარული დღის ვადაში |

 საკრებულოს თავმჯდომარის მოადგილე,

 საკრებულოს თავმჯდომარის მოვალეობის

 შემსრულებელი ირაკლი შენგელია